Hæ , Ég er 41 árs kona og er búin að vera á þunglydis lyf í nokkur ár . Er búin að vera með sama manninum síðan 2011 . Samband okkar er búið að ganga upp og niður . Kynlif okkar er alveg frábært en það er bara ég sem er ekki nógu virk og verð ekki svona gröð einsog hann . Þetta er búið að vera svona siðan ég byrjaði á lyfjunum . Og núna er kýnlifsþörfin alls ekki mikil . Hann heldur að ég hafi ekki áhuga á honum lengur . Ég elska hann . Hann er ekki alltaf einsog ég vil hafa hann en ég vil ekki neinn annan . Gæti það verið þunglyndislyfið sem gerir mig svona . Hvað get ég gert ? Kveðja B Sæl B og takk fyrir fyrirspurnina Það er þekkt að kynlöngun geti minnkað hjá þeim sem taka þunglyndislyf en þetta getur einmitt verið aukaverkun af nokkrum þeirra . Aðrir þættir sem geta haft áhrif á kynlöngun eru t.d. hormónastarfsemi , líkamsímynd , þreyta og streita . Einnig getur mataræði og heilsa haft áhrif . Ég myndi ráðleggja þér að heyra í lækninum þínum og athuga hvort það sé eitthvað annað lyf sem þú gætir tekið í staðinn sem myndi virka jafn vel fyrir þig en hefði ekki þessa aukaverkun . Hægt er að hafa samband við ritstjóra vefsins í gegnum netfangið doktor@doktor.is eða í gegnum síma 510-6500